Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: és a Nemzeti, etnikai kisebbség iskolai oktatásának irányelve kiadásáról szóló 32/1997. (XI. 5.) MKM rendelete
Paragraph Index: 1411

4. Szociális, egészségügyi és lakásprogramok 4.1. A cigány lakosság egészségi állapotának javítása, valamint az egészségügyi szolgáltatások igénybevétele során előforduló hátrányos megkülönböztetést eredményező gyakorlatok megszüntetése érdekében kutatási programot kell indítani a cigány lakosság egészségi állapotmutatóiról, az egészségügyi szolgáltatást nyújtó intézmények és az érintett lakosság kapcsolatáról. Vizsgálat alapján az egészségpolitikai stratégiához kapcsolódóan szakmai programot kell kidolgozni. Felelős: egészségügyi miniszter Nemzeti és Etnikai Kisebbségi Hivatal elnöke Határidő: a kutatási program megvalósításának határideje: 2001. december 31. a szakmai program kidolgozásának határideje: 2002. március 31. 4.2. Javítani kell a népegészségügyi szempontból is fontos, prevenciót szolgáló különböző szűrő-gondozó szolgáltatások eredményességét. Bővíteni kell a szakmailag indokolt egészségügyi szolgáltatások azon körét, melyeket alátámasztanak a lakosság egészségi állapotfelmérésének adatai. A telepeken vagy telepszerű lakókörnyezetben élő, a környezeti és egészséget veszélyeztető tényezők megszüntetése érdekében, a lakóközösségek, a települési és kisebbségi önkormányzatok bevonásával, szakmai intézkedéseket kell kezdeményezni. Az egészségi állapot javítására irányuló intézkedések végrehajtásáról, azok eredményességéről a Tárcaközi 2001/80. szám Bizottság érintett tagja írásos tájékoztatót készít a Tárcaközi Bizottságnak. Felelős: egészségügyi miniszter földművelésügyi és vidékfejlesztési miniszter környezetvédelmi miniszter belügyminiszter Határidő: folyamatos a tájékoztató elkészítése: évente május 31. és december 31. 4.3. A telepek, telepszerű lakókörnyezetek újratermelődésének megakadályozása és visszaszorítása érdekében az elkészült felmérés alapján a telepszerű lakókörnyezetek kiváltására vagy hiányzó alapvető infrastruktúrája fejlesztésére akcióprogramot kell készíteni a megvalósítandó intézkedések és azok finanszírozásának biztosítására. Az akcióprogram középtávú végrehajtást igényel, mely valamennyi érintett bevonásával kerül megvalósításra. Felelős: földművelésügyi és vidékfejlesztési miniszter belügyminiszter egészségügyi miniszter gazdasági miniszter közlekedési és vízügyi miniszter Nemzeti és Etnikai Kisebbségi Hivatal elnöke Határidő: a szakmai program elkészítése:

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes